איברי הפעוט שטבע בכנרת נתרמו - והצילו 4
הוא רק בן שלוש,‬ אבל מאז שנולד עם מום בלב הוא נכנס ויוצא מבתי"ח. שלשום התקשרו להוריו ואמרו: "מצאנו לב לבן שלכם", לאחר שהורי הפעוט שטבע בכנרת החליטו לתרום את איבריו. אתמול בלילה הוא עבר את ההשתלה, מדווח "ידיעות אחרונות"
ירון קלנרפורסם: 09.08.12 , 09:50
בנם בן השלוש כל כך קטן, אבל כבר הספיק לעבור אינספור טיפולים, אשפוזים והחייאות. למרות זאת, הוא ילד שמח שרק רוצה לשחק כמו בני גילו. כעת מקווים הוריו שיזכה בחיים חדשים: בזכות השתלת לב שעבר.
בני משפחתו של התינוק שטבע בשבוע שעבר בכנרת תרמו את איבריו. שתי הכליות והכבד הושתלו בשלושה ילדים בבית החולים שניידר, ואת הלב קיבל הילד בן השלוש‬ שעבר את הניתוח בבית החולים לילדים "ספרא" שבתל השומר. הם אושפזו בטיפול נמרץ ומצבם של הארבעה טוב.
תורמים חיים:
זכו מחדש בחייהם:
לבו של רומן בן ה-26 פועם בגופו של שמעון בן 51
עליזה בת ה-22 נהרגה על אופנוע - איבריה הצילו 4
חיים חדשים: מקס בן ה-7 עבר השתלת כבד
"קיבלנו את הבן שלנו במתנה‭,"‬ אמר אתמול אביו של הילד בן השלוש‬ בעיניים נוצצות. "כולם סיפרו שהוא לא יחזיק מעמד אבל הוא שרד בגדול‭."‬
הילד בן השלוש נולד עם מום בלב וסבל מחוסר תפקוד של החדר השמאלי. כשנולד, המליצו הרופאים להורים שלא לטפל בבנם, אך הם התעקשו ובחרו להילחם על חייו. הוא התאשפז שוב ושוב, ועבר ארבע החייאות בחייו הקצרים - כולל אחת ביום היוולדו.
שלשום, ביקרו ההורים עם בנם בתל השומר לעוד ביקורת שגרתית, שבה התבשרו כי מצבו משתפר. אך בדרך הביתה מבית החולים קיבלו בשורה משמחת אפילו יותר. "תחזרו‭,"‬ אמרו להם הרופאים, "מצאנו לב לבן שלכם אחרי שנה של המתנה".
ד"ר דוד משאלי, מנהל המרכז למומי לב מולדים, ניתח את הילד. במקביל, פרופסור ג'יי לביא, מנהל יחידת השתלות לב, ניתח את הילד שאיבריו נתרמו. השניים ביצעו יחד את ההשתלה - והעניקו לילד חיים חדשים. "עקב הניתוחים הקודמים שהילד עבר היה צריך לעשות שיחזור כדי להשתיל לב חדש‭,"‬ הסביר ד"ר משאלי.
פרופסור ג'יי לביא אמר: "ניתוחי השתלות לב בילדים הם נדירים משום שקשה למצוא תורם מתאים בגיל כה צעיר‭."‬
"הצוות מלווה אותנו מהרגע הראשון במסירות ובאהבה, הם כמו משפחה בשבילנו‭,"‬ הוסיף אביו של בן השלוש‬ וסיפר שהרופאים התגייסו לייעץ גם בטלפון, בהם גם מנהל מרפאות קרדיולוגיה ילדים, ד"ר אוריאל כץ.
שנה של המתנה ללב. בית החולים ספרא בתל השומר